b"\n_START_ARTICLE_\nJernporten\n_START_PARAGRAPH_\nJernporten (rum\xc3\xa6nsk: Por\xe1\xb9\xadile de Fier; serbisk: \xd0\x82\xd0\xb5\xd1\x80\xd0\xb4\xd0\xb0\xd0\xbf\xd1\x81\xd0\xba\xd0\xb0 \xd0\xba\xd0\xbb\xd0\xb8\xd1\x81\xd1\x83\xd1\x80\xd0\xb0) er en geografisk betegnelse for et omr\xc3\xa5de ved gr\xc3\xa6nsen mellem Serbien og Rum\xc3\xa6nien, hvor floden Donau indsn\xc3\xa6vres og er sv\xc3\xa6r at passere da den tr\xc3\xa6nger igennem Karpaterne._NEWLINE_Under de Dakiske krige byggede Trajan en bro lidt l\xc3\xa6ngere nede af floden. Det var den f\xc3\xb8rste bro over Donau og dengang den l\xc3\xa6ngste i verden. P\xc3\xa5 den serbiske bred findes en latinsk indskrift fra kejserens tid._NEWLINE_Ved slutningen af det 19. \xc3\xa5rhundrede begyndte man at g\xc3\xb8re Jernporten mere sejlbar, men det var f\xc3\xb8rst i 1970'erne, da man byggede Jernport-d\xc3\xa6mningen, at man virkelig beherskede floden. To vandkraftv\xc3\xa6rker blev ogs\xc3\xa5 bygget p\xc3\xa5 samme tidspunkt. Dette medf\xc3\xb8rte oversv\xc3\xb8mmelsen af \xc3\xb8en Ada Kaleh, der l\xc3\xa5 nogle kilometer opstr\xc3\xb8ms fra det \xc3\xb8verste kraftv\xc3\xa6rk._NEWLINE_\xc4\x90erdap nationalpark i Serbien og Por\xe1\xb9\xadile de Fier nationalpark findes i dette omr\xc3\xa5de.\n_START_SECTION_\nAndet\n_START_PARAGRAPH_\nJernporten var ogs\xc3\xa5 et stednavn i K\xc3\xb8benhavn, se Jernporten (K\xc3\xb8benhavn)."